**Ministru kabineta noteikumu projekta**

**„Grozījumi Ministru kabineta 2014. gada 25. marta noteikumos Nr. 157 „Nepilngadīgo personu atbalsta informācijas sistēmas noteikumi”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Tieslietu ministrijas iniciatīva. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Saeimā 2016.gada 28.aprīlī ir pieņemts likums „Grozījumi likumā „Par audzinoša rakstura piespiedu līdzekļu piemērošanu bērniem””, kura mērķis ir novērst praksē konstatētās audzinoša rakstura piespiedu līdzekļu piemērošanas problēmas lietās par nepilngadīgo izdarītajiem administratīvajiem pārkāpumiem, veicinot audzinoša rakstura piespiedu līdzekļu biežāku piemērošanu. Minētajā likumā ietvertais regulējums ir cieši saistīts ar likumu “Grozījumi Latvijas Administratīvo pārkāpumu kodeksā”, kas spēkā stājās 2016.gada 1.jūnijā un kas noteic, ka bērnam par administratīvo pārkāpumu prioritāri piemēro audzinoša rakstura piespiedu līdzekļus, savukārt administratīvo sodu piemēro tikai tad, ja audzinoša rakstura piespiedu līdzekļu piemērošana konkrētajā gadījumā nav lietderīga. Līdz ar to pašvaldību administratīvo komisiju, kas piemēro audzinoša rakstura piespiedu līdzekļus, darba apjoms ievērojami palielināsies. Šobrīd Ministru kabineta 2014. gada 25. marta noteikumi Nr. 157 „Nepilngadīgo personu atbalsta informācijas sistēmas noteikumi” neparedz pašvaldību administratīvajām komisijām tiesības piekļūt nepilngadīgo personu atbalsta informācijas sistēmā (turpmāk – NPAIS) uzkrātajai aktuālajai informācijai, kas apgrūtina pašvaldību administratīvo komisiju darbu.  Saskaņā ar Bērnu tiesību aizsardzības likuma 67.2panta trešās daļas 16. punktu tiesības apstrādāt NPAIS iekļauto informāciju, tai skaitā personas datus, ir valsts un pašvaldību iestādēm, kuru darbību reglamentējošos normatīvajos aktos ir noteikts, ka šo iestāžu funkcijas ir saistītas ar bērnu tiesību aizsardzību vai kriminālsoda vai administratīvā soda izpildi nepilngadīgajām personām. Bērnu tiesību aizsardzības likuma 67.2panta otrās daļas 7.punkts nosaka, ka NPAIS mērķis ir veicināt bērnu tiesību un interešu aizsardzību, nodrošinot nepieciešamās informācijas apstrādi un sekmējot starpinstitūciju sadarbību, t.sk. administratīvo sodu un audzinoša rakstura piespiedu līdzekļu izpildes nodrošināšanā.  Ņemot vērā to, ka administratīvo pārkāpumu lietās administratīvos sodus un audzinoša rakstura piespiedu līdzekļus piemēro pašvaldību administratīvās komisijas (kas tajā skaitā ir saistītas arī ar piemēroto administratīvo sodu un audzinoša rakstura piespiedu līdzekļu izpildi), pašvaldību administratīvajām komisijām ir nepieciešamas tiesības piekļūt NPAIS uzkrātajai aktuālajai informācijai.  Saskaņā ar likuma „Par audzinoša rakstura piespiedu līdzekļu piemērošanu bērniem” 8. pantu, piemērojot audzinoša rakstura piespiedu līdzekļus, ņem vērā pārkāpuma motīvus, raksturu un cēloņus, bērna vecumu un dzīves apstākļus, kā arī bērna uzvedību izglītības iestādē vai darbavietā un sadzīvē.  Šobrīd pašvaldību administratīvajām komisijām ir iespēja no Sodu reģistra saņemt tikai daļu no tai vajadzīgajām ziņām, kas nepieciešamas tās lietvedībā esošo administratīvo pārkāpumu lietu izskatīšanai (Sodu reģistra likuma 13.pants). Pašvaldību administratīvajām komisijām nav iespējams noskaidrot informāciju par bērna izglītošanu, invaliditāti, ieradumiem, pret bērnu vērstu vardarbību, bērnam sniegtajiem pakalpojumiem un palīdzību, bērna dzīves apstākļiem, uzvedību sadzīvē u.c. nozīmīgu informāciju, kura ir būtiska, piemērojot administratīvo sodu vai audzinoša rakstura piespiedu līdzekli bērnam.  Likuma „Par audzinoša rakstura piespiedu līdzekļu piemērošanu bērniem” 1.panta otrā daļa nosaka, ka audzinoša rakstura piespiedu līdzekļi tiek piemēroti, lai sasniegtu šādus mērķus:  1) sabiedrības interesēm atbilstošas vērtību orientācijas veidošanos un nostiprināšanos bērnā;  2) bērna orientāciju uz atturēšanos no pretlikumīgām darbībām;  3) bērna ar sociālās uzvedības novirzēm reintegrāciju sabiedrībā.  Atbilstošākā audzinoša rakstura piespiedu līdzekļa izvēle (no iespējamiem astoņiem) ir būtiska, lai sasniegtu audzinoša rakstura piespiedu līdzekļa mērķi – bērna orientāciju uz atturēšanos no pretlikumīgām darbībām. Lai izvērtētu, kurš audzinoša rakstura piespiedu līdzeklis konkrētajā situācijā varētu būt visiedarbīgākais, līdz ar to arī bērnam piemērojams, pašvaldību administratīvajām komisijām ir nepieciešams par bērnu iegūt iespējami plašu informāciju, tai skaitā var būt nepieciešams iegūt informāciju par bērna iesaisti kriminālprocesā. Informācija par bērna iesaisti kriminālprocesā ir būtiska daļa no vajadzīgās informācijas, kas nepieciešama, lai veiktu bērna uzvedības izvērtējumu, ko, piemērojot audzinoša rakstura piespiedu līdzekļus, pieprasa veikt likuma „Par audzinoša rakstura piespiedu līdzekļu piemērošanu bērniem” 8.pants.  Tāpat arī pašvaldību administratīvajai komisijai var būt nepieciešams iegūt NPAIS iekļautās ziņas ne tikai par bērnu, bet arī par citām personām. Piemēram, viens no audzinoša rakstura piespiedu līdzekļiem ir likuma „Par audzinoša rakstura piespiedu līdzekļu piemērošanu bērniem” 6.panta pirmās daļas 3.punktā minētais audzinoša rakstura piespiedu līdzeklis - nodot bērnu galvojumā vecākiem vai aizbildņiem, kā arī citām personām. Šādā gadījumā, lai izvērtētu, vai konkrētais audzinoša rakstura piespiedu līdzeklis ir piemērojams bērnam, pašvaldību administratīvajai komisijai ir jāiegūst ziņas, vai persona, kuras galvojumā bērns tiks nodots, šim uzdevumam ir piemērota. Nebūtu pieļaujams, ka bērns tiek nodots galvojumā personai, kura pati to ir iesaistījusi noziedzīga nodarījuma izdarīšanā. Līdz ar to pašvaldību administratīvajai komisijai būtu jābūt tiesībām saņemt arī ziņas, kas iekļautas NPAIS, par pilngadīgu personu, kas iesaistījusi nepilngadīgo darbībās, par kuru izdarīšanu paredzēta kriminālatbildība.  Ņemot vērā iepriekš minēto, Ministru kabineta noteikumu projektā „Grozījumi Ministru kabineta 2014. gada 25. marta noteikumos Nr. 157 „Nepilngadīgo personu atbalsta informācijas sistēmas noteikumi”” paredzēts pašvaldību administratīvajām komisijām piešķirt informācijas saņemšanas tiesības no NPAIS tikpat lielā apjomā, kāds tas ir pieejams pašvaldības policijai, ņemot vērā to, ka gan pašvaldības policijai, gan pašvaldību administratīvajai komisijai Latvijas Administratīvo pārkāpumu kodeksā ir noteikta kompetence izskatīt administratīvo pārkāpumu lietas, kas saistītas ar nepilngadīgajiem, tādējādi arī sakrīt abām institūcijām nepieciešamais ziņu apjoms savas darbības nodrošināšanai.  Līdz ar to, piešķirot pašvaldību administratīvajām komisijām tiesības piekļūt NPAIS uzkrātajai aktuālajai informācijai, tiks sekmēta bērnu tiesību un interešu aizsardzība.  2) Vienlaikus nepieciešams noteikt Uzturlīdzekļu garantiju fonda administrācijai (turpmāk – Fonda administrācija) piekļuvi NPAIS uzkrātajai aktuālajai informācijai. Uzturlīdzekļu garantiju fonda likuma 10. panta pirmajā daļā šobrīd ir noteikti apstākļi, kādiem iestājoties, Fonda administrācijai ir pienākums pieņemt lēmumu par uzturlīdzekļu izmaksas izbeigšanu no Uzturlīdzekļu garantiju fonda. Cita starpā Uzturlīdzekļu garantiju fonda 10. panta pirmās daļas 1., 6., 7. un 8.punkts nosaka, ka Fonda administrācija izbeidz uzturlīdzekļu izmaksu, ja bērns, par kuru veic uzturlīdzekļu izmaksas no Uzturlīdzekļu garantiju fonda, sasniedzis pilngadību, iesniedzējam pārtrauktas vai atņemtas aizgādības tiesības, aizbildnis, kuram tiek veikta uzturlīdzekļu izmaksa no Uzturlīdzekļu garantiju fonda, beidzis pildīt aizbildņa pienākumus, kā arī ja iesniedzējs faktiski neaprūpē bērnu.  Šobrīd Uzturlīdzekļu garantiju fonda likuma 10. panta piektā daļa nosaka, ka attiecīgā bāriņtiesa nekavējoties, bet ne vēlāk kā divu darba dienu laikā pēc tam, kad pieņemts lēmums par aizgādības tiesību pārtraukšanu, saņemts tiesas nolēmums par aizgādības tiesību atņemšanu vai aizbildnis beidzis pildīt aizbildņa pienākumus, rakstveidā informē par to Fonda administrāciju. Tāpat arī informāciju par to, vai iesniedzējs faktiski aprūpē bērnu vai gadījumā, ja bērnam ar bāriņtiesas lēmumu noteikta pilngadība pirms 18 gadu vecuma, Fonda administrācija pieprasa attiecīgajai bāriņtiesai.  Lai mazinātu administratīvo slogu gan bāriņtiesām, gan Fonda administrācijai un veicinātu sadarbību starp valsts pārvaldes iestādēm, nepieciešams paredzēt Fonda administrācijai tiesības saņemt informāciju no NPAIS par bāriņtiesu pieņemtajiem lēmumiem attiecībā uz bērna pilngadību, faktisko aprūpi, aizbildnību un bērna vecāku aizgādības tiesību pārtraukšanu vai atņemšanu.  Lai Fonda administrācija varētu konstatēt bāriņtiesu rīcībā esošo informāciju par tiesiskajiem apstākļiem, kas ietekmē personas tiesības saņemt uzturlīdzekļus no Uzturlīdzekļu garantiju fonda, Fonda administrācijas uzturētā informācijas sistēma „Uzturlīdzekļu garantiju fonda iesniedzēju un parādnieku reģistrs” tiešsaistes datu pārraides režīmā no NPAIS iegūs informāciju par tiem bērniem, kuru uzturam tiek izmaksāti uzturlīdzekļi no Uzturlīdzekļu garantiju fonda:   1. bērna vārdu, uzvārdu un personas kodu, lai identificētu konkrēto bērnu; 2. no bāriņtiesu aizgādības tiesību pārtraukšanas un atņemšanas un aizgādības tiesību atjaunošanas lietu reģistra: 3. lēmuma par aizgādības tiesību pārtraukšanu, kā arī lēmuma par pārtraukto aizgādības tiesību atjaunošanu abiem vai vienam no vecākiem numuru un lēmuma pieņemšanas datumu (Bāriņtiesas darbības noteikumu 18.4. un 18.5. apakšpunkts), lai konstatētu Uzturlīdzekļu garantiju fonda likuma 10. panta pirmās daļas 6. punktā noteikto apstākli vai apstākļa izbeigšanos; 4. informāciju par bērna nodošanu otra vecāka atsevišķā aizgādībā vai ārpusģimenes aprūpē, norādot dokumenta nosaukumu, izdevēju un izdošanas datumu (Bāriņtiesas darbības noteikumu 18.10. apakšpunkts), lai konstatētu Uzturlīdzekļu garantiju fonda likuma 10. panta pirmās daļas 8. punktā noteikto apstākli vai apstākļa izbeigšanos;   3)  no bāriņtiesu aizbildnības lietu reģistra:   1. bāriņtiesas nosaukumu, lēmuma par aizbildnības nodibināšanu un aizbildņa iecelšanu numuru, lēmuma pieņemšanas datumu (Bāriņtiesas darbības noteikumu 21.6. apakšpunkts), lai konstatētu Uzturlīdzekļu garantiju fonda likuma 10. panta pirmās daļas 8. punktā noteikto apstākli, kā arī lai konstatētu personas tiesības saņemt uzturlīdzekļus no Uzturlīdzekļu garantiju fonda saskaņā ar Uzturlīdzekļu garantiju fonda likuma 10. panta trešo daļu; 2. bāriņtiesas nosaukumu, lēmuma par aizbildņa atlaišanu numuru un datumu (Bāriņtiesas darbības noteikumu 21.10. apakšpunkts), lai konstatētu Uzturlīdzekļu garantiju fonda likuma 10. panta pirmās daļas 7. punktā noteikto apstākli;   4)  no bāriņtiesu reģistrācijas žurnāliem:   1. bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa vienpersoniski pieņemtos lēmumus un bāriņtiesas lēmumus, lai konstatētu Uzturlīdzekļu garantiju fonda likuma 10. panta pirmās daļas 6., 7. un 8. punktā noteiktos apstākļus; 2. lēmuma par bāreņu un bez vecāku gādības palikušo nepilngadīgo ievietošanu ilgstošas sociālās aprūpes un sociālās rehabilitācijas institūcijās numuru un datumu, lai konstatētu Uzturlīdzekļu garantiju fonda likuma 10. panta pirmās daļas 8. punktā noteikto apstākli; 3. lēmuma par valsts sociālo pabalstu, atbalstu ar celiakiju slimiem bērniem, kuriem nav noteikta invaliditāte, un apgādnieka zaudējuma pensijas izmaksas pārtraukšanu vai atjaunošanu numuru un datumu, lai konstatētu Uzturlīdzekļu garantiju fonda likuma 10. panta pirmās daļas 8. punktā noteikto apstākli vai apstākļa izbeigšanos; 4. lēmuma par pilngadības piešķiršanu pirms 18 gadu vecuma sasniegšanas numuru un datumu, lai konstatētu Uzturlīdzekļu garantiju fonda likuma 10. panta pirmās daļas 1. punktā noteikto apstākli. | |
| 3. | Projekta izstrādē iesaistītās institūcijas | Fonda administrācija. | |
| 4. | Cita informācija | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Bērni, Pašvaldību administratīvās komisijas, Iekšlietu ministrijas Informācijas centrs, Fonda administrācija, bāriņtiesas. |
| 2. | Tiesiskā regulējuma ietekme uz tautsaimniecību un administratīvo slogu | | Ar noteikumu projektu tiks samazināts administratīvais slogs bāriņtiesām un Fonda administrācijai, vienlaikus nepaplašinot jau šobrīd Fonda administrācijai noteiktās tiesības saņemt informāciju, jo tiks būtiski samazināta rakstveida dokumentu plūsma starp bāriņtiesām un Fonda administrāciju. |
| 3. | Administratīvo izmaksu monetārs novērtējums | | Nav attiecināms. |
| 4. | Cita informācija | | Nav. |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Informācija par noteikumu projektu tika ievietota Tieslietu ministrijas mājaslapā. |
| 2. | Sabiedrības līdzdalība projekta izstrādē | | Noteikumu projekts pirms izsludināšanas valsts sekretāru sanāksmē tika publicēts Tieslietu ministrijas mājaslapā. |
| 3. | Sabiedrības līdzdalības rezultāti | | Priekšlikumi par noteikumu projektu nav saņemti. |
| 4. | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | Pašvaldību administratīvās komisijas, Iekšlietu ministrijas Informācijas centrs. | |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju. | |
| 3. | Cita informācija | Nav. | |

*Anotācijas III, IV un V sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

13.06.2016. 9:00

1684

L. Jonikāne

67036907, [Liva.Jonikane@tm.gov.lv](mailto:Liva.Jonikane@tm.gov.lv)

L. Sparāne

67830622, [Linda.Sparane@ugf.gov.lv](mailto:Linda.Sparane@ugf.gov.lv)